Ymateb i erthygl, gan roi tystiolaeth o wybodaeth a dealltwriaeth o themâu sy’n gysylltiedig ag addysgu’r Gymraeg yn y sector cyfrwng Saesneg.
Mae erthygl Huw Lewis “Cymraeg Ail Iaith yn ein cwricwlwm newydd” yn dweud fod “..gormod o lawer o bobl ifanc yn gadael yr ysgol heb y sgiliau Cymraeg effeithiol.”(Lewis, 2015). Mae’n hanfodol i’r plant cael y sgiliau angenrheidiol i helpu hwy yn y byd go iawn, a gweld effaith eu gweithredoedd ar y byd. Ysgrifennodd Lewis hwn i wneud i ni ddeall fod rhaid newid i ddod yn ein hysgolion. Yn ogystal â hyn, mae’n agoriad llygad i’r cyfrwng Saesneg a chymdeithasau gwahanol, i weld yr esiampl mae angen inni roi i’r genhedlaeth nesaf -iaith Gymraeg gael eu bortreadu ar draws y byd yn bositif ac yn iaith sy’n gryf. 
Mae’r syniadau sy’n cael eu danlinellu yn yr erthygl hon yn cael eu danlinellu’n ogystal yn erthygl ‘Un iaith i bawb’ gan yr Athro Sioned Davies. Enghraifft o hyn byddai’r bwyslais ar “Fyd Gwaith”. Yn erthygl Lewis, dywed mai byd gwaith, bywyd ac astudio yw’r prif bethau sydd yn rhaid i ddatblygu pan ddaw y Cwricwlwm Cymreig newydd i fewn yn 2022 gan grëwyd gan yr Athro Donaldson. 
Dywed (Davies,2013)-
Mae’r Grŵp yn credu y dylid datblygu modiwlau iaith gorfodol i bob dysgwr ôl-16 i’w cynnwys ym Magloriaeth Cymru sy’n adeiladu ar sgiliau a gwybodaeth Cyfnodau Allweddol 3 a 4. Byddai’r modiwlau’n galluogi dysgwyr i barhau i ddatblygu eu sgiliau iaith yn barod ar gyfer addysg bellach ac uwch a’r gweithle. Os daw’r hyn yn wir, bydd hyn yn bendant yn cadarnhau bydd y Gymraeg yn cael eu defnyddio tu allan i wersi Cymraeg, yn ogystal â thu hwnt i 16 mlwydd oed. 
Mae erthygl Donaldson (2015) ‘Dyfodol Llwyddiannus’ hefyd yn targedi “Byd Gwaith”-
Mae anghenion cyflogwyr a’r gweithle hefyd yn cael eu hystyried yn hanfodol er mwyn galluogi pobl ifanc i symud yn rhwydd a llwyddiannus i fyd gwaith. Yn benodol, mae pryderon ynghylch cymwyseddau gwyddonol, technolegol, peirianyddol a mathemategol (STEM) ymysg gweithlu’r dyfodol wedi dylanwadu ar y flaenoriaeth gymharol a roddir i’r pynciau hyn.
Felly, wrth edrych ar y dair wahanol erthygl, mae’r Gymraeg yn bwysig iawn ac angen cael eu flaenoriaethu’n fwy ymysg byd gwaith, gan fod sgiliau nifer o bobl ifanc Cymry ddim yn ddigon da i’w ddefnyddio ym myd proffesiynnol.
Dywed Malguzzi (1998 yn Edwards et al)- “ What children learn does not follow as an automatic result from what is taught. Rather, it is in large part due to the children’s own doing as a consequence of their activities and our resources”.
Yn ogystal yn erthygl Lewis, tanlinella’r Chwe Maes Dysgu a Phrofiad sydd yn Y Cwricwlwm Cymreig. Dywed yr erthygl- “Byddwn yn canolbwyntio o’r newydd ar ddysgu Cymraeg fel ffordd o gyfathrebu yn bennaf, yn enwedig cyfathrebu llafar a deall iaith lafar”. Mae (Davies,2013) a  (Lewis,2015) yn canu o’r un llyfr emynau, gan fod y ddau’n sôn am y testun hwn. Mae’n un o’r meysydd mae’n rhaid i’n hysgolion cyfrwng Saesneg i dargedi’n fwy, gan eu fod yn angenrheidiol iddynt ym mywyd bob dydd. Mae’r ddamcaniaethwr Katz hefyd fel dywed yn Lewis am hybu i ddefnyddio’r Cymraeg yn fwy effeithiol ar lafar. Mae hi fyny i ni, fel athrawon i wneud y camau cyntaf i siarad Cymraeg gyda’r staff eraill a gyda’r disgyblion, a dangos esiampl i’n disgyblion.
Cefnoga (Donaldson 2015) y pwynt yma yn ogystal, gan ddweud-“Ym Maes Dysgu a Phrofiad Ieithoedd, llythrennedd a chyfathrebu gallant ddangos mwy o feistrolaeth dros dechnegau a fydd yn eu galluogi i gyfathrebu.”Sonia (Lewis, 2015) am y cynllun sabothol, sef cynllun i wella sgiliau Cymraeg yr athrawon ar cynorthwywyr. Mae’r cynllun yma’n rhan o’r Consortia rhanbarthol, sydd am wella safonau ein hiaith.
Gwelaf thema “Gwerth Fasnachol yn y farchnad swyddi” yn ddiddorol yn erthygl Huw Lewis. Awgryma (Lewis,2015) fod dwyieithrwydd yn ein swyddi a’u bod yn dod yn gyfarwydd gyda bywyd diwylliannol Cymru yn bwysig iawn. Byddai’n angenrheidiol i’r athrawon ddysgu eu disgyblion am fudiadau Cymreig fel tanlinella Lewis- Yr Urdd, Chwedlau a’n hysgolion Meithrin. 
Edrychwn ar Y Cwricwlwm Cymraeg i wneud yn siŵr fod ein plant yn cael y sgiliau a’r rhinweddau cywir sydd angen arnynt, y fframwaith a ddefnyddir yw “Datblygu’r Gymraeg”. Rhestra’r cwricwlwm yma'r sgiliau Llafaredd, Darllen ac Ysgrifennu, ystod ar sgiliau sydd angen. Un o’r sgiliau Llafaredd sy’n cael eu tanlinellu yw-Gwrando ar yr hyn a glywant mewn amgylchiadau cyfarwydd ac ymateb yn syml iddo, gan ganolbwyntio a thalu sylw’n gynyddol. Mae’r sgil yma’n cyd-fynd gydag erthygl (Lewis,2015) gan ei fod yn sôn am ymgyrch Gymreig fel “Ras yr Iaith”, sef ras hwylus ble mae pobl sy’n siarad neu ddysgu’r Gymraeg yn dod gyda’i gilydd i wneud gweithgareddau amrywiol, wrth siarad yr iaith mewn awyrgylch bositif a hwylus.
Dywed Estyn fod llawer o bethau positif wedi digwydd yn addysg cyfrwng Saesneg yn y blynyddoedd diwethaf, er enghraifft yn 2013-14 daw’r cyngor ysgol i fodolaeth, ac felly’n rhoi llais i’r disgybl mewn sawl maes, ac i gael llais y disgybl wrth ddod i weithgareddau Cymreig. Yn 2016-17 yn ogystal, bu cynnydd da wrth ddatblygu addysg meithrin a derbyn, sy’n argymell fod yr iaith yn cael eu cyflwyno’n effeithiol a trylwyr i blant yn y blynyddoedd cynnar. Sonia Estyn am “Ysgol Plascrug”, am eu hyblygrwydd a’u brwdfrydedd o addysgu’r Gymraeg mewn gwersi ac yn allgyrsiol, er bod mwyafrif o’u plant yn dod o deuluoedd di-gymraeg. Mae’r ysgol hon yn arwain ysgolion Ail Iaith o ran fel mae’r iaith am gael ei ddysgu.
Awgryma Estyn fod safonau disgyblion mewn rhai ysgolion Cymraeg Ail Iaith yn rhagorol, a dywed Davies (2013) yn y peth- “Ar hyn o bryd mae cyfran sylweddol o’r gweithgareddau a ariennir gan y Grant yn targedu cefnogi darpariaeth Cymraeg ail iaith yn y sector cynradd”. Gwelwn fod Cymraeg Ail Iaith yn cael eu targedi’n fawr gyda’r cwricwlwm newydd Donaldson.
Mae'r cwrs TGAU newydd yn cael ei bwysleisio yn y cwricwlwm newydd, gan fod llawer o bobl ifanc sy’n gorffen ysgol ddim gyda’r sgiliau sydd angen arnynt i fyd gwaith. Fel mae Lewis (2015) yn tanlinellu, mae’n bwysig iawn i’r meddylfryd a’r ffordd yma newid, ac felly bydd y cwricwlwm newydd yn hanfodol i wneud y newid yma yn fuddiol i’r gymdeithas a thu hwnt.
Mae athrawon yn cael llawer o bobl yn barnu nhw o ddydd i ddydd, ac mae Smith, P a Dawes, L (2014) yn dweud mai’r rheswm yw bod pobl yn meddwl eu bod yn deall y swydd i’r dim i’w gymharu â swyddi fel cyfreithiwr neu blymwr, ac yn hoffi lleisio’i barn am y swydd. Efallai fod eu rhieni wedi cael profiad gwael yn yr ysgol, ac felly’n dweud pethau gwael i’r plant amdanynt.
I gloi, tanlinella arbenigwyr rwyf wedi sôn fod llawer o bethau negyddol a chadarnhaol am addysg Cymraeg Ail Iaith yn ein hysgolion. Er hyn, mae pell i fynd eto nes bod y safonau wedi cyrraedd man hwylus, felly gobeithiaf fod Cwricwlwm newydd Donaldson am wneud y gwahaniaeth angenrheidiol yma i’r iaith Gymraeg cael tyfu i’w holl ysblander.

